επι φαιδριου αρχοντος ελαφηβολιωνος ογδοει εκκλησια εν τωι ιερωι του απολλωνος διονυσιος διονυσιου αρχιθιασιτης ειπεν επειδη πατρων δωροθεου των εκ της συνοδου επελθων επι την εκκλησιαν και ανανεωσαμενος την υπαρχουσαν αυτωι ευνοιαν εις την συν[ο]δον και οτι πολλας χρειας παρεισχηται απροφασιστως διατελει δε δια παντος κο[ι]νει τε τει συνοδωι λεγων και πραττων τα συμφεροντ[α] και κατ ιδιαν ευνους υπαρχων εκαστωι των πλοιζομε[νων] εμπορων και ναυκληρων νυν [δ ετι] μαλλον επηυξημενης αυτης μετα της των θεων ευνοιας παρεκαλεσεν το κοινον εξαποστειλαι πρεσβειαν προς τον δημον τον αθηναιων οπως δοθη αυτοις τοπος εν ωι κατασκευασουσιν τεμενος ηρακλεους του πλειστων [αγαθ]ων παραιτιου γ[ε]γονοτος τοις ανθρωποις αρχηγου δε της πατριδος υπα[ρ]χοντος αιρεθεις πρεσβευτης προς τε την βουλην και τον δημον τον αθηναιων προθυμως αναδεξαμενος επλευσεν δαπανων εκ των ιδιων εμφανισας τε την της συνοδου προς τον δημον ευνοιαν παρεκαλεσεν αυτον και δια ταυτην την αιτιαν επετελεσατο την των θιασιτων βουλησιν και την των θεων τιμην συνηυξησεν καθαπερ ηρμοττεν αυτωι πεφιλανθρωπηκως δε και πλειονας εν τοις αρμοζουσιν καιροις ειρηκεν δε και υπερ της συνοδου εν τωι αναγκαιοτατωι καιρωι τα δικαια μετα πασης προθυμιας και φιλοτιμιας και εδεξατο τε τον θιασον εφ ημερας δυο υπερ του υου [ιν] ινα ουν και εις τον λοιπον χρονον απαρακλητον εαυτον παρασκευαζηι και η συνοδος φαινηται φροντιζουσα των διακειμενων ανδρων εις εαυτην ευνοικως και αξιας χαριτας αποδιδουσα τοις ευεργεταις και ετεροι πλειονες των εκ της τοις συνοδου δια την εις τουτον ευχαριστιαν ζηλωται γινωνται και παραμιλλωνται φιλοτιμουμενοι περιποιειν τι τει συνοδωι αγαθει τυχει δεδοχθαι τωι κοινωι των τυριων ηρακλειστων εμπορων και ναυκληρων επαινεσαι πατρωνα δωροθεου και στεφανωσαι αυτον κατ ενιαυτον χρυσωι στεφανωι εν ταις συντε[λου]μεναις θυσιαις τωι ποσειδωνι αρετης ενεκεν και καλοκαγαθιας ης εχων διατελει εις το κοινον των τυριων εμπορων και ναυκληρων αναθειναι δε αυτου και εικονα γραπτην εν τωι τεμενει του ηρακλεους και αλλαχη ου αν αυτος βουληται εστω δε ασυμβολος και αλειτουργητος εν ταις γινομεναις συνοδοις πασαις επιμελες δε εστω τοις καθισταμενοις αρχιθιασιταις και ταμιαις και τωι γραμματει οπως εν ταις γινομεναις θυσιαις και συνοδοις αναγορευηται κατα ταυτην την αναγορευσιν η συνοδος των τυριων εμπορων και ναυκληρων στεφανοι πατρωνα δωροθεου ευεργετην. αναγραψατωσαν δε τοδε το ψηφισμα εις στηλην λιθινην και στησατωσαν εν των τεμενει του ηρακλεους το δε εσομενον αναλωμ[α] εις ταυτα μερισατω ο ταμιας και ο αρχιθιασιτης. επι αρχιθιασιτου διονυσιου του διονυσιου ιερατευοντος δε πατρωνος του δωροθεου. ο δημος ο αθηναιων. η συνοδος των τυριων εμπορων και ναυκληρων.
Delos — 153/2 BC
 153/2 BC